સ્ત્રી ઈંટ-ચૂનાનાં મકાનને ‘ઘર’માં રૂપાંતરિત કરે છે. બાળકોને ઉછેરે છે. કુટુંબનું નિર્માણ કરે છે. કુટુંબની એ માત્ર શારીરિક જરૂરિયાતો અને સગવડો જ નથી સાચવતી પણ પરિવારને સ્નેહની ઉષ્મા આપે છે. સંબંધમાં સ્નેહનું સિંચન કરી પરિવારને એકત્રિત રાખે છે. પતિની પ્રવૃત્તિઓમાં સહયોગ આપે છે. પતિની મૂંઝવણમાં એ સલાહકાર બને રહે છે અને એની પ્રગતિની પ્રેરણાદાયિની. સંતાનોને સંસ્કાર આપે છે અને આ બધું એ કેટલાં સહજતાથી અને સ્નેહથી કરે છે !